บันดาลโทสะคืออะไร
เป็นการกระทำความผิด เพียงแต่เป็นเหตุลดโทษให้ผู้กระทำความผิดได้รับโทษน้อยกว่าที่กฎหมายกำหนดไว้สำหรับความผิดนั้น หลักเกณฑ์ในเรื่องบันดาลโทสะ เหตุอันไม่เป็นธรรมนั้น ต้องร้ายแรง การข่มเหงด้วยเหตุอันไม่เป็นธรรมต้องร้ายแรง จึงจะอ้างบันดาลโทสะได้ หากไม่ร้ายแรงก็จะอ้างไม่ได้ หลักในการวินิจฉัย ว่ามีการข่มเหงอย่างร้ายแรงด้วยเหตุอันไม่เป็นธรรมหรือไม่นั้น ต้องเปรียบเทียบกับความรู้สึกของคนธรรมดาทั่วไปซึ่งสมมติขึ้นในฐานะอย่างเดียวกันกับผู้กระทำความผิด จะวินิจฉัยโดยยึดเอาความรู้ของผู้กระทำความผิดเองไม่ได้ การสมมติบุคคลธรรมดาขึ้นเปรียบเทียบนี้ ต้องมีลักษณะบางอย่างเหมือนผู้กระทำ เช่น สภาพทางร่างกาย หรือจิตใจ ภาวะแห่งการดำรงชีพ การศึกษา อบรม อุปนิสัย และพฤติการณ์พิเศษในขณะนั้น แต่จะนำอารมณ์ที่โกรธง่ายกว่าปกติของผู้กระทำความผิดมาคำนึงด้วยมิได้ เพราะจะกลายเป็นวินิจฉัยตามความรู้สึกของผู้กระทำความผิดนั้นไปเอง ตัวอย่าง
แดงเมาสุราเอาเท้าพาดหัวดำลูบเล่นแล้ววิ่งหนีไป ดำวิ่งไปติดตามแดงไปและใช้มีดแทงแดงโดยบันดาลโทสะ ปรากฏว่าแดงหลบทันทีมีดเลยพลาดไปถูกขาวบาดเจ็บ การที่ดำกระทำโดยพลาดไปถูกขาว แม้ดำจะอ้างบันดาลโทสะต่อขาวได้ แต่ก็ถือว่าดำข่มเหงขาวด้วยเหตุอันไม่เป็นธรรม ทั้งนี้เพราะการกระทำของดำต่อขาวเป็นความผิดขาวจึงกระทำต่อดำโดยอ้างบันดาลโทสะได้เช่นกัน การข่มเหงต้องเป็นเหตุให้ผู้กระทำบันดาลโทสะ การข่มเหงต้องเป็นเหตุให้ผู้กระทำบันดาลโทสะ กล่าวคือ เกิดอารมณ์โกรธขึ้นมา และขาดการใช้เหตุผลควบคุมสติดังเช่นปกติธรรมดา ต้องพิจารณาจากจิตใจของผู้กระทำความผิดนั้นเอง
2.ประมวลกฎหมายอาญา,1.ความรู้พื้นฐานกฏหมาย,5.ประมวลกฎหมายวิธีพิจาณาความอาญา(วิอาญา)